cyanic-selkie/wikianc huggingface dataset:
უჩანის აჯანყება
მინი|ჩინეთის რესპუბლიკის გამოცხადება. უჩანის აჯანყება — აჯანყება 1911 წლის 10 ოქტომბერს ჩინეთში, ხუბეის პროვინციის ადმინისტრაციულ ცენტრ ქალაქ უხანში, რომელმაც სათავე დაუდო სინხაის რევოლუციას. აჯანყება დაიწყო უჩანის გარნიზონის ე. წ. ახალი ჯარის ჯარისკაცებმა და სერჟანტებმა სამოქალაქო მოსახლეობის მხარდაჭერით. უჩანის აჯანყების უშუალო ორგანიზატორები და ხელმძღვანელები იყვნენ რევოლუციური ორგანიზაციები ვენსიუშე და გუნძინხოი, რომლებმაც აღიარეს ტუნმენხოის პროგრამა. აჯანყებულებმა დაამხეს ცინის დინასტია ჯერ უჩანში, შემდეგ (1911 წლის 11-12 ოქტომბერი) ხანიანსა და ხანკოუში, გამოაცხადეს ხუბეის პროვინციის დამოუკიდებლობა პეკინის მთავრობისაგან და შემოიღეს მმართველობის რესპუბლიკური ფორმა. გამარჯვების პირველი კვირის განმავლობაში უჩანის სამხედრო-რევოლუციურმა მთავრობამ შექმნა მოხალისეთა რევოლუციური არმია. უჩანი რევოლუციის მთავარ ბაზად იქცა, აჯანყება სწრაფად გავრცელდა მთელ ჩინეთში.
ლიტერატურა
კატეგორია:სინხაის რევოლუცია
ნეოკანტიანიზმი
ნეოკანტიანიზმი ეს არის იმანუელ კანტის ფილოსოფიის ინტერპრეტირებული მიმდინარეობა, უფრო ზუსტად კანტის ფილოსოფიის კრიტიკა შოპენჰაუერის ნაშრომში მსოფლიო როგორც სურვილი და წარმოდგენა (1818), ასევე პოსტ–კანტიანელი ფილოსოფოსების, როგორიცაა იაკობ ფრიდრიხ ფრაისი და იოჰან ჰერბარტი. კანტის ფილოსოფიამ გვიან გერმანულ ფილოსოფიაში სპეციფიკური გაგება ჰპოვა.
მოძრაობა "უკან კანტისაკენ" 1860 წელს დაიწყო, როგორც რეაქცია მატერიალისთა შეპაექრებაზე გერმანულ აზროვნებაში 1850 წელს. ჰერმან ფონ ჰელმოლცისა და ედვარდ ზელერის ნამუშევრებთამ ერთად, მოძრაობის ადრეული ნაყოფი კუნო ფიშერის კანტზე ნაშრომები იყო და ფრიდრიხ ლანგეს მატერიალიზმის ისტორია (Geschichte des Materialismus), ეს უკანასკნელი ამტკიცებდა რომ ტრანსცენდეტული იდეალიზმი ენაცვლებოდა ისტორიულ ბრძოლას მატერიალურ იდეალიზმსა და მექანიკურ იდეალიზმს შორის. ფიშერი ადრევე ჩაერთო არისტოტელიანელ ფრიდრიხ ადოლფ ტრენდელენბურგთან კამათში, რომელიც ტრანსცენდენდენტული ესთეთიკის შედეგების ინტერპრეტაციას ეხებოდა. კამათმა ბიძგი მისცა ჰერმან კოენს 1871 წელს დაეწერა სასემინარო ნამუშევარი Kants Theorie der Erfahrung, წიგნი ხშირად მოიხსენიება მე–20 საუკუნის ნეოკანტიანიზმის საფუძვლის ჩამყრელად. ფიშერ–ტრედელენბურგის კამათსა და კოენის ნამუშევარს უკავშირდება ჰანს ვაილინგერის კომენტარები წმინდა მიზეზის კრიტიკაზე.
კოენი მარბურგის სკოლის მეთაური გახდა, რომლის სხვა გამოჩინილი წარმომადგენლები პოლ ნატორპი და ერნსტ კასირერი იყვნენ. მეორე მნიშვნელოვანი ჯგუფი სამხრეთ–დასვლეთის სკოლა იყო (ან ბადენის სკოლა, სამხრეთ–დასავლეთ გერმანიაში), რომელშიც ვილჰელმ ვინდელბანდი, ჰაინრიხ რიკერტი და ერნსტ ტროელში შედიოდნენ. მარბურგის სკოლა აქცენტს ეპისტემოლოგიასა და ლოგიკაზე აკეთებდა, ხოლო სამხრეთ–დასავლეთის სკოლა კულტურისა და ღირებულებების საკითხებზე. მესამე ჯგუფს წარმოადგენდა ლეონარდ ნელსონი, რომელმაც ფრიზეანული ტენდენცია განავითარა.
ნეოკანტიანური სკოლების მიდრეკილება კანტის მეცნიერული კითხვა იყო, ხშირად ამცირებდნენ ინტუიციის როლს კონცეპციისას კი პირიქით. თუმცა ნეოკანტიანიზმი ეთიკური ასპექტები, სოციალიზმის ორბიტაზე ტრიალებდა. ამან მნიშვნელოვანი გავლენა იქონია ავსტრომარქსიზმზე და ედვარდ ბერნშტაინის რევიზიონიზმზე. ლანგე და კოენი განსაკუთრებით იყვნენ გატაცებული კანტიანური აზროვნებისა და სოციალიზმის ამ კავშირით, რომელიც ლუდვიგ ფონ მიზესმა განავითარა, თვლიდა რა კანტიანურ აზროვნებას ზიანის მომტანად. ნეოკანტიანიზმის მეორე ასპექტი იუდაიზმის განახლებული წარმოდგენა იყო, განსაკუთრებით კოენის სემინალურ ნაშრომში.
ინგლისის საფეხბურთო სუპერთასი
ინგლისის საფეხბურთო სუპერთასი (FA Community Shield ან Charity Shield) — საფეხბურთო გათამაშება ინგლისში, სადაც ინგლისის პრემიერლიგის და ინგლისის თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე ჩემპიონატში მეორე ადგილზე გასული გუნდი დაუპირისპირდება.
ნეოკანტიანიზმი
ტერმინი "ნეოკანტიანური" ასევე გამოიყენება იმ პიროვნების ან პიროვნებათა ჯგუფის აღსაწერად, რომელიც მხოლოდ ნაწილობრივ იზიარებს კანტის შეხედულებებს. პიტერ სტროუსონის შეგრძნების საზღვრებში განახლებული ინტერესი კანტისადმი, ასევე შეიძლება განიხილოს როგორც თითქმის ნეოკანტიანური.
რესურსები
კატეგორია:კანტიანიზმი კატეგორია:ფილოსოფიური ტერმინები კატეგორია:ფილოსოფია კატეგორია:ფილოსოფიის განშტოებები
ინგლისის საფეხბურთო სუპერთასი
სუპერთასი თამაშდება 1908 წლიდან. შეხვედრა იმართება ყოველი სეზონის დასაწყისში. 1974 წლიდან სუპერთასი რეგულარულად ტარდება უემბლიზე, გარდა 2001–06 წლებისა, როდესაც უემბლის რეკონსტრუქციის გამო შეხვედრები გაიმართა მილენიუმზე, კარდიფში.
გათამაშების ისტორიაში, ყველაზე წარმატებული კლუბია „მანჩესტერ იუნაიტედი“, რომელმაც 21-ჯერ მოიგო ტიტული. მოქმედი გამარჯვებულია „მანჩესტერ სიტი“.
მატჩები
right|thumb|სუპერთასი
სქოლიო
კატეგორია:ინგლისის საფეხბურთო ტურნირები კატეგორია:ინგლისის ფეხბურთი კატეგორია:ეროვნული საფეხბურთო სუპერთასები
ალუბიხიდი
ალუბიხიდი (ოფიციალურად ალუბიხიდის მუნიციპალიტეტი; Lungsod sa Alubijid; Bayan ng Alubijid) ― მეოთხე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 32 163 ადამიანს შეადგენს. მოიცავს ბარანგაის.
სქოლიო
კატეგორია:აღმოსავლეთ მისამისის მუნიციპალიტეტები
ლორა ჰარიერი
ლორა რუთ ჰარიერი (Laura Ruth Harrier; დ. 28 მარტი, 1990) — ამერიკელი მსახიობი და მოდელი. ჰარიერმა მოდელობა 17 წლის ასაკში დაიწყო. იგი ნიუ-იორკში გადავიდა საცხოვრებლად, სადაც განაგრძო მოდელობა და იმუშავა ისეთ სააგენტოებთან ერთად, როგორიცაა: IMG მოდელები და ვილჰელმინა მოდელები. იგი გამოჩნდა სხვადასხვა ჟურნალებში, მათ შორისაა: ვოგი, Elle, გლამურული, კოსმოპოლიტენი და სხვა. იგი გარკვეული პერიოდის განმავლობაში „გარნიერის“ სახე იყო და გამოჩნდა ერთ-ერთ მთავარ ეროვნულ რეკლამაში. რამდენიმე რეკლამასა და ფილმში გამოჩენის შემდეგ, მან გადაწყვიტა სამსახიობო საქმიანობა დაეწყო და სწავლა დაიწყო „უილიამ ესპერის სტუდიაში“. ჰარიერი პირველად აღიარეს დესთინი ივანსის განსახიერებისთვის, 2013 წლის ამერიკულ სერიალში ერთი ცხოვრება სიცოცხლისთვის.
მან 2017 წელს, პიტერ პარკერის სასიყვარულო ობიექტის, ლიზის როლი ითამაშა ფილმში, ადამიანი ობობა: დაბრუნება. აღნიშნული როლით მან საზოგადოებაში დიდი ცნობადობა მოიპოვა. მან შემდგომი აღიარება მოიპოვა მომდევნო წელს შავი კუკლუქსკლანელ-ში სამოქალაქო უფლებების დამცველის, პატრის დიუმას განსახიერებისათვის, რისთვისაც მან მოიპოვა დიდება და იყო ნომინირებული Black Reel Award-ზე და ასევე კინომსახიობთა გილდიის ჯილდოზე. მოგვიანებით, 2019 წელს მონაწილეობა მიიღო დამოუკიდებელ დრამატულ ფილმში „ბალანსი, და არა სიმეტრია“. 2020 წელს, კამილე ვაშინგტონის როლი განასახიერა Netflix-ის მინი სერიალში ჰოლივუდი, რომლითაც მან საზოგადოების კიდევ უფრო დიდი ყურადღება მიიქცია. ასევე გამოჩნდა მომღერალი კიგოს, სიმღერის What's Love Got To Do It With It-ის მუსიკალურ ვიდეოში.
ჰარიერი არის მდიდრული ბრენდების Louis Vuitton-ის და Bulgari-ის ელჩი. იგი ღიად საუბრობს სამოქალაქო უფლებებსა და თანასწორობასთან დაკავშირებულ საკითხებზე, ასევე ხშირად იყენებს სოციალურ მედიას ცნობიერების ასამაღლებლად.
ადრეული ცხოვრება
ლორა რუთ ჰარიერი დაიბადა 1990 წლის 28 მარტს ილინოისში, ჩიკაგოში და გაიზარდა ევანსტოუნში. მისი მამა, თემუჯინ ჰარიერი, აფროამერიკელია, ხოლო დედა, ლინდა პოლონური და ინგლისური წარმოშობისაა. მამა მუშაობს სადაზღვევო სფეროში, დედა კი ლოგოპედია. მას ჰყავს ერთი უმცროსი ძმა, უილიამი. მისი დიდი ბაბუა იყო ჯ. ვასკომ პიკეტი, ცნობილი მინისტრი, მისიონერი და ქველმოქმედი. ბავშვობაში მას სამ წლის ასაკამდე ჰქონდა მეტყველების პრობლემა, იყო მორცხვი, რის გამოც დედამისმა იგი სამსახიობო წრეზე შეიყვანა. იგი სწავლობდა „ევანსტონის თაუნშიფის საშუალო სკოლაში“, სადაც ასევე გაიარა დრამის გაკვეთილები, დაკავებული იყო სპორტით, სკოლა დაამთავრა 2008 წელს. საშუალო სკოლის პერიოდში ის განსაკუთრებით დაინტერესდა მოდით, გამოირჩეოდა გემოვნური ჩაცმულობით. მან მოდელობა 17 წლის ასაკში დაიწყო.
საშუალო სკოლის დამთავრების შემდეგ, ჰარიერი ნიუ-იორკში გადავიდა საცხოვრებლად, და ასევე სურდა ნიუ-იორკის უნივერსიტეტში ხელოვნების ისტორიის შესწავლა. ჩამოსვლისთანავე, ჰარიერმა სამოდელო კარიერის გაგრძელების მიზნით, სწავლის გადადება არჩია. მთელი სამოდელო კარიერის განმავლობაში იგი წარმოდგენილი იყო რამდენიმე პრესტიჟული სააგენტოს მიერ, მათ შორისაა: IMG მოდელები, უილჰელმინა მოდელები, და Elite Model Management. ჰარიერი თანამშრომლობდა ისეთ ჟურნალებთან, როგორიცაა: ვოგი, კოსმოპოლიტანი, ელე და გლამურული.  გარდა ამისა, მოდელობდა სხვადასხვა კომპანიისთვის: Urban Outfitters, მეისი, American Eagle, Target, ალდო, სტივ მადენი და L'Oréal. იგი გარკვეული პერიოდი იყო გარნიერის სახე, და გამოჩნდა ერთ-ერთ რეკლამაში. ჰარიერმა მსახიობობა შეისწავლა ორწლიან პროგრამით, „უილიამ ესპერის სტუდიო“-ში, აღნიშნული პროგრამა დაამთავრა 2015 წელს.
უილიამ ესპერის სტუდიაში სწავლის დროს, მისი პირველი სამსახური იყო დესთინი ივანსის მთავარი როლი ამერიკული სერიალში, One Life to Live (2013). ალტ=Actress Laura Harrier attending the 2015 San Diego Comic-Con International|მარცხნივ|მინი| ჰარიერი [[2016 წელს, San Diego Comic-Con-ზე]]
ჰარიერმა შემდეგ, ემბერის როლი მოირგო ამერიკულ სატელევიზიო სერიალში დაუვიწყარი (2014), მისი კინოს დებიუტი შედგა ფილმში, უკანასკნელი ხუთი წელი (2014), ფილმში ითამაშა ახალგაზრდა ქალი, რომელსაც ურთიერთობა აქვს ჯემისთან, ჯერემი ჯორდანის პერსონაჟთან. იგი გადაიღეს AMC– ის გალიტინში (2014),  2015 წელს ის გამოჩნდა ფილმში მე -4 ადამიანი გარეთ, ასევე გადაიღეს სტივ მაკქუინის მიერ შექმნილ HBO-ს მინი სერიალის პირველ ეპიზოდში, თუმცა სერიალის გადაღებები გაუქმდა და აღნიშნული ეპიზოდი აღარავის უნახავს''.
ჰარიერი ვეგეტარიანელი რვა წლის ასაკიდანაა. საშუალო სკოლის დამთავრების შემდეგ, ჰარიერი 2008 წელს ნიუ-იორკში გადავიდა საცხოვრებლად, ხოლო 2019 წელს საცხოვრებლად გადავიდა ლოს-ანჯელესში;
ჰარიერი არის სამოქალაქო უფლებების მხარდამჭერი და მხარს უჭერს ისეთ საკითხებს, როგორიცაა ფემინიზმი, ტრანსგენდერის უფლებები, იარაღის კონტროლი, გენდერული თანასწორობა, არის ფერადკანიანების წარმომადგენელი. ის ხშირად იყენებს თავის ინსტაგრამს უსამართლობასთან გამოსახმაურებლად, გამოხატავს მხარდაჭერას დაგეგმილი მშობლობისა და ამერიკის სამოქალაქო თავისუფლების კავშირის მიმართ. ის ასევე იყო „Time's Up“-ის მოძრაობის წევრი, რომელსაც $1,000 დოლარით დაეხმარა.
ჰარიერს 2018 წლიდან 2020 წლამდე ურთიერთობა ჰქონდა ამერიკელ კალათბურთელ კლეი ტომპსონთან.
სქოლიო
კატეგორია:ინგლისელი ამერიკელები კატეგორია:აფრო-ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:ამერიკელი ტელემსახიობი ქალები კატეგორია:ამერიკელი ქალი კინომსახიობები კატეგორია:ჩიკაგოელი მსახიობები კატეგორია:დაბადებული 1990
ფადლონი
საკუთარი სახელი ფადლონი შეიძლება აღნიშნავდეს:
ილჰამა გულიევა
ილჰამა გულიევა (Ilhama Guliyeva; დ. 17 აგვისტო, 1943, ქურდახანი, აზერბაიჯანის სსრ — გ. 25 თებერვალი, 2016, ბაქო, აზერბაიჯანი) — აზერბაიჯანელი მსახიობი და მომღერალი აზერბაიჯანული ხალხური და კლასიკური მუსიკის განხრით. აქტიური მუსიკალურ-სასცენო მოღვაწეობის განმავლობაში, ილჰამა გულიევამ მოიპოვა წარმატება მუსიკის შესაბამის ჟანრში და მიიღო ისეთი სახელმწიფო დონის პრემიები, როგორიცაა აზერბაიჯანის სსრ-ის დამსახურებული არტისტი 1982 წელს, აზერბაიჯანის რესპუბლიკის სახალხო არტისტი 1998 წელს და დაღესტნის რესპუბლიკის სახალხო არტისტის წოდება 2007 წელს.
ვაჭევი
ვაჭევი — სოფელი ჭიათურის მუნიციპალიტეტში, თემის ცენტრი (სოფლები: მელუშეეთი, ღვითორი, ჯოლხეეთი). მდებარეობს ჭიათურის პლატოზე. ზღვის დონიდან 840 მეტრი, ჭიათურიდან 19 კილომეტრი.
ილჰამა გულიევა
ადრეული წლები და განათლება
ილჰამა გულიევა დაიბადა 1943 წლის 17 აგვისტოს აზერბაიჯანის სსრ-ში, ქურდახანში. მისი დედა - თუკიზბან ისმაილოვა, პოპულარული აზერბაიჯანელი მომღერალი და ჰანენდე იყო, ხოლო მამა - მაზაჰირ გულიევი მუშაობდა პროკურორად ლანკარანში.მამის სამსახურის გამო, ილჰამა გულიევამ ცხოვრების ადრეული წლები ქალაქ შაკში გაატარა. ილჰამა ექვსი წლის იყო, როდესაც მისი მშობლები განქორწინდნენ. ილჰამა გულიევას დედა, რომელიც ბაქოში გადავიდა საცხოვრებლად, დაქორწინდა ცნობილ აზერბაიჯანელ ტარის მოთამაშეზე - ჰობიბ ბაირამოვზე, რომელიმაც მოგვინებით ილჰამას განათლებასა და კარიერის აწყობაში დიდი წვლილი შეიტანა.
ილჰამა ჯერ კიდევ პატარა იყო, როდესაც ფორტებიანოს შვიდწლიან სასწავლებელში ჩაირიცხა ბაქოში. მას შემდეგ, რაც გულიევამ სამუსიკო სასწავლებელი და დაწყებითი სკოლა დაასრულა, მას დიდი სურვილი გაუჩნდა მომავალი პროფესია მუსიკასთან რომ დაეკავშირებინა. მისი მშობლები ამის წინააღმდეგენი იყვნენ. მუსიკის სირთულეების გათვალისწინებით, ისინი ცდილობდნენ ქალიშვილის ინტერესის სფერო სხვა პროფესიაზე გადაეტანათ. 1960 წელს მან ჩააბარა აზერბაიჯანის სახელმწიფო უნივერსიტეტის ფილოლოგიის ფაკულტეტზე და შემდეგ წლებში მუსიკის გარეშე სწავლობდა. 1964 წელს ილჰამა გულიევამ დაამთავრა უნივერსიტეტი, მაგრამ როგორც ყველა ნიჭიერ ადამიანს, რომელსაც აქვს მაღალი მუსიკალური ინტელექტი, ახალგაზრდა გულიევა მაინც ვერ მოშორდა მუსიკას.
ვაჭევი
დემოგრაფია
2014 წლის აღწერის მონაცემებით სოფელში ცხოვრობს 324 ადამიანი.
ილჰამა გულიევა
ადრეული მუსიკალური კარიერა
1963 წელს ზინიატ ალიზადეას მხარდაჭერით, რომელიც მჭიდრო კავშირში იყო გულიევას ოჯახთან, იგი იწყებს უნივერსიტეტის პოპ ანსამბ ,,სევინჯ" გამოსვლებს. ვინაიდან გულიევას მშობლები კვლავ ავიწროვებდნენ მის მუსიკალურ გატაცებას, ის თავის საქმიანობას ოჯახისგან ფარულად ინახავდა. 1964 წელს მოსკოვში ჩატარდა ახალგაზრდა ნიჭიერების შეჯიბრი მთელი მსოფლიოს მასშტაბით. ქალბატონი ზინიატის თხოვნით, ილჰამა გულიევამ ოჯახისგან ნებართვა აიღო და მოსკოვში გაემგზავრა. მის ოჯახს ეგონა, რომ იგი ფესტივალზე მიდიოდა როგორც მაყურებელი. ყველასგან გასაოცრად, საერთაშორისო კონკურსის გამარჯვებული დამწყები მომღერალი, ილჰამა გულიევა გახდა. ბაქოში დარუნების შემდეგ კი ის აზერბაიჯანის სახელმწიფო ტელევიზიისა და რადიომაუწყებლობის კომპანიის (AzTV) ორკესტრში გამოსასვლელად მიიწვიეს. მინი|248x248პქ|ილჰამა გულიევა 2011 წელს გულიევას ლირიკული სიმღერების სერიამ ხელი შეუწყო აზერბაიჯანული მუსიკის ტრანსფორმაციას. 2000-იანი წლების მეორე ათწლეულის დასაწყისიდან გულიევა გახდა პატივსაცემი მოხუცი არტისტი აზერბაიჯანის მუსიკის დარგში და ახალგაზრდა მუსიკოსებმა დაიწყეს მისი სიმღერების ახალი ვერსიების შექმნა, სწორედ იმ სიმღერების, რომლებსაც გულიევა წარსულში მღეროდა.
ვაჭევი
ღირსშესანიშნაობები
სოფელის ტერიტორიაზე მდ. ღვითრულას ხეობაში მდებარეობს ქვის ხანის ადამიანის ნამოსახლარები ვარსინის მღვიმე და ხერგულისკლდის მღვიმე.
ილჰამა გულიევა
პირადი ცხოვრება
ილჰამა გულიევამ ოჯახი შექმნა ფაიგ მირმოსუნოვთან ერთად გასული საუკუნის 80-იან წლებში. ამ ძალიან მოკლე ქორწინების პერიოდში მან მეუღლის გვარი მიიღო. ამასთან, ის მალევე განქორწინდა და თავის თავდაპირველ, მშობლიურ გვარს დაუბრუნდა. გულიევამ შვილი იშვილა - ორხან ნადიროვი, რომელსაც ამტკიცებენ, რომ გულიევას დეიდის შვილიშვილია.
სქოლიო
კატეგორია:აზერბაიჯანელი ქალი მომღერლები კატეგორია:XXI საუკუნის მომღერლები
ვაჭევი
სქოლიო
კატეგორია:წყალტუბოს მუნიციპალიტეტის სოფლები
სტურუა
საკუთარი სახელი სტურუა შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
კონსტანტინე გედროიცი
ბიოგრაფია
1898 წელს დაამთავრა პეტერბურგის სატყეო ინსტიტუტი, 1903 წელს — პეტერბურგის უნივერსიტეტის ფიზიკა-მათემატიკის ფაკულტეტის საბუნებისმეტყველო განყოფილება. 1918–1928 წლებში იყო ნიადაგის ინსტიტუტის მეცნიერ თანამშრომელი; 1928–1930 წლებში ამავე ინსტიტუტის დირექტორი; 1918–1930 წლებში პეტროგრადის სატყეო ინსტიტუტის პროფესორი; 1927 წელს აირჩიეს ნიადაგთმცოდნეთა საერთაშორისო ასოციაციის პრეზიდენტად.
საყურადღებო გამოკვლევები აქვს ნიადაგის კოლოიდურ ქიმიაში. გედროიცმა ნიადაგში გამოჰყო „შთანმთქავი“ ანუ კოლოიდური კომპლექსი, რომელიც შედგება მაღალდისპერსიული მინერალური, ორგანულ-მინერალური და ორგანული ნაწილაკებისაგან; ახლებურად გააშუქა ნიადაგის გენეზისის საკითხები, აგრეთვე ნიადაგის ბევრი მნიშვნელოვანი თვისება, შეიმუშავა ნიადაგების კლასიფიკაციის ახალი პრინციპები, გამოიკვლია მათი ბიცობებისა და სოლოდების წარმოშობა და შექმნა ამ ნიადაგების მელიორაციის თეორია. ვ.ი. ლენინის სახელობის პრემია (1927).
სქოლიო
კატეგორია:რუსი ნიადაგთმცოდნეები კატეგორია:დაბადებული 1872 კატეგორია:გარდაცვლილი 1932
საბურთალო (საფეხბურთო კლუბი)
„საბურთალო“ — საქართველოს საფეხბურთო კლუბი ქალაქ თბილისიდან. ასპარეზობს პირველ ლიგაში. საშინაო მატჩებს ატარებს ზაზა ბენდელიანის სახელობის სტადიონზე (ბენდელა).
ისტორია
framed|„საბურთალოს“ ძველი ლოგო საფეხბურთო კლუბი „საბურთალო“ 1999 წლის 20 აგვისტოს იოსებიძის ქუჩაზე მდებარე №161-ე საჯარო სკოლაში გიგა არევაძემ, ქართლოს ჭუმბურიძემ და მამუკა კვარაცხელიამ დააფუძნეს, პირველი დირექტორი კახა ჭუმბურიძე იყო.
2005 წელს კლუბის მეპატრონე შეიცვალა: შპს საფეხბურთო კლუბი „საბურთალო“ ცნობილმა ჰოლდინგმა, "იბერია ბიზნეს ჯგუფმა" შეიძინა. პრეზიდენტი არის ბატონი ტარიელ ხეჩიკაშვილი, რომელმაც მიზნად დასახა საფეხბურთო კლუბის ეტაპობრივი განვითარების გეგმა და წარმოადგინა აღნიშნული გეგმის პროექტი, რომლის ხორცშესხმაც ფაქტობრივად მეორე დღიდანვე დაიწყო, ხოლო კლუბის გენერალური დირექტორი ბატონი კახა ჭუმბურიძეა.
დაარსების დღიდან კლუბში თავმოყრილია გამოცდილი სპეციალისტების (ადმინისტრაცია, მწვრთნელები) ჯგუფი, რომლებიც თავის გამოცდილებას უზიარებს მოზარდ თაობას. ამას ნათლად ასახავს ის ფაქტი რომ 1999 წლიდან დღემდე, საფეხბურთო კლუბ „საბურთალოში“ მრავალი ნიჭიერი ფეხბურთელი აღიზარდა.
„საბურთალოს“ აღსაზრდელები საქართველოს სხვადასხვა ასაკობრივ ნაკრებებში გამოდიან და მონაწილეობას იღებენ საქართველოს ფეხბურთის ფედერაციისა და თბილისის ფეხბურთის ფედერაციის მიერ ორგანიზებულ მატჩებში. საფეხბურთო კლუბ „საბურთალოს“ ფეხბურთელი გიორგი ჭანტურია, რომელიც ირიცხებოდა ჩვიდმეტ წლამდელთა ნაკრებში, 1,5 წლით იმყოფებოდა საფეხბურთო კლუბ „ბარსელონაში“ მათივე მიწვევით, იჯარით. შემდეგ კი გააფორმა კონტრაქტი ჰოლანდიის საფეხბურთო კლუბ „ვიტესთან“, რომელშიც ასევე ირიცხება ჩვენი აღზრდილი ფეხბურთელი ვაკო ყაზაიშვილი. ისინი დიდი წარმატებით აგრძელებენ თავიანთ საფეხბურთო კარიერას. ასევე საზღვარგარეთ სტაჟირებაზე იყვნენ ბაჩანა არაბული („მანჩესტერ იუნაიტედი“), დავით ხოჭოლავა („ემპოლი“), არჩილ ტვილდიანი (მოსკოვის „სპარტაკი“). უნდა აღინიშნოს, რომ ლევან ყენია ადრეულ ასაკში, „საბურთალოში“ ვარჯიშობდა. 1993-1994 წლებში დაბადებული 9 ფეხბურთელი ჩაირიცხა საფეხბურთო კლუბ თბილისის „დინამოში“, ხოლო 1992 წელს დაბადებული 2 ბავშვი საფეხბურთო კლუბ „ზესტაფონში“. მსგავსი წარმატებები საფეხბურთო კლუბ „საბურთალოს“ არაერთი აქვს, რაშიც დიდი დამსახურება მიუძღვის კლუბის სწორ მენეჯმენტს, კვალიფიციურ მწვრთნელებსა და სკოლის ინფრასტრუქტურას.
შპს საფეხბურთო კლუბ „საბურთალოს“ ერთ-ერთი უპირატესი საკითხია ინფრასტრუქტურის განვითარება. კლუბს აქვს 4 მცირე ზომის მოედანი იოსებიძის ქუჩაზე, 2 ისევ მცირე ზომისა და ერთიც სტანდარტული ზომის სტადიონი „ბენდელა“ ასათიანის ქუჩა №7ა–ში (სამედიცინო უნივერსიტეტის მიმდებარე ტერიტორიაზე), სადაც განთავსებულია კლუბის ადმინისტრაცია, vip-ლოჟა, სამედიცინო ცენტრი, კეთილმოწყობილი გასახდელები, საშხაპეები და ყველანაირი პირობებია შექმნილი მოთმაშეებისათვის. 2011 წლიდან ზაზა ბენდელიანის სახელობის სტადიონ ბენდელაზე ტარდება ყოველწლიური, ტრადიციული საერთაშორისო ტურნირი: 2011 წლის დეკემბერში – „ვოლკსვაგენის თასი“, სადაც მონაწილეობდა საფეხბურთო კლუბი „ვიტესი“ (ჰოლანდია), ხოლო 2012 წლის დეკემბრიში „სალერის თასი“, სადაც მონაწილეობდნენ „ვიტესი“, „მალაგა“, „საბურთალო“ და თბილისის „ლოკომოტივი“. ორივე წელს პირველი ადგილი საფეხბურთო კლუბმა „საბურთალომ“ დაიკავა.
შემადგენლობა 2021
მონაცემები აღებულია „Crystalbet ეროვნული ლიგის“ ოფიციალური საიტიდან 2021 წლის 5 ნოემრის მონაცემებით
მოვიდნენ
** — იჯარიდან
წავიდნენ
* — იჯარით
** — იჯარიდან
სქოლიო
კატეგორია:საქართველოს საფეხბურთო კლუბები
აილენდ-პარკი
აილენდ-პარკი (Island Park) — ქალაქი აშშ-ში. მდებარეობს აიდაჰოს შტატში, ფრემონტის ოლქში. 2010 წლის მონაცემებით ქალაქის მოსახლეობა შეადგენს 286 კაცს.
იხილეთ აგრეთვე
კატეგორია:აიდაჰოს ქალაქები
მანფრედ ფონ რიხტჰოფენი
ბარონი მანფრედ ალბრეხტ ფონ რიხტჰოფენი (გერმ.: Manfred Albrecht Freiherr von Richthofen) (დ. 2 მაისი, 1892, ბრესლაუ, გერმანიის იმპერია — გ. 21 აპრილი, 1918, ვო-სიურ-სომი, საფრანგეთი) — ლეგენდარული გერმანელი მფრინავი პირველ მსოფლიო ომში. იგი ამ ომის ყველაზე წარმატებული პილოტი იყო. მეტსახელი წითელი ბარონი მან ომის შემდეგ თავისი წითლად შეღებილი თვითმფრინავის გამო მიიღო. ამ სახელით იგი პირველად ერთ-ერთ ინგლისურ წიგნში იქნა მოხსენიებული. ომის პერიოდში ფრანგები მას „წითელ ეშმაკს“ (ფრანგ.: Le Diable Rouge) ეძახდნენ.
ბიოგრაფია
1917 წელს, რიხტჰოფენმა მეთექსვმეტე მოწინააღმდეგე ჩამოაგდო და იგი გერმანიის უმაღლესი სამხედრო ჯილდოთი დააჯილდოვეს (Pour le Mérite). თებერვალში მას მიანდეს Jasta 11–ესკადრილიის მეთაურობა, ამ ესკადრილიაში ბევრი განთქმული მფრინავი მსახურობდა მაგალითად: ერნესტ უდეტი. მათ ბრძოლის დროს ერთმანეთის გარჩევა იმით შეეძლოთ, რომ მათი თვითმფრინავები ძირითადად წითელი ფერისგან შედგებოდა, ხოლო თვითონ რიხტჰოფენის ფოკერი კი სრულად წითელი ფერის იყო. ესკადრილია Jasta 11–ის მფრინავების შემადგენლობას ფრონტთან ახლოს კარვებში ეძინათ, ეს იმიტომ, რომ საჭიროების შემთხვევაში უფრო მალე აფრენილიყვნენ ცაში და სწრაფად განეხორციელებინათ თავდასხმა თუ დახმარება, სწორედ ამიტომ მათ „მფრინავი ცირკი“ შეარქვეს.
რიხტჰოფენის მეთაურობით ესკადრილია წარმატებულად მოღვაწეობდა, განსაკუთრებით წარმატებული იყო 1917 წლის აპრილი, ხოლო ამ წელს ინგლისელმა მფრინავება „სისხლიანი აპრილი“ უწოდეს, რადგან მხოლოდ რიხტჰოფენმა 22 მოწინააღმდეგე ჩამოაგდო. 6 ივნისს ის მძიმედ დაიჭრა და რამდენიმე კვირა არ მონაწილეობდა საომარ მოქმედებებში, მას თავში ჰქონდა ჭრილობა, რამაც საბოლოოდ ცუდ შედეგამდე მიიყვანა, მას ხშირად სტკიოდა თავი და თვლიან, რომ მისი ხასიათიც შეიცვალა. გამოჯანმრთელების შემდეგ მას მიანდეს 1 საავიაციო დანაყოფი, რომელიც შედგებოდა შემდეგი ესკადრილიებისაგან: Jasta 4, 6, 10 და 11.
1918 წელს, რიხტჰოფენი ისეთი ლეგენდარული მფრინავი იყო, რომ გერმანიის მთავრობას შიშობდა მისი სიკვდილის შემთხვევაში მებრძლებში საბრძოლო სულისკვეთება არ დაცემულიყო. მას შესთავაზეს პენსიაზე გასვლა, მაგრამ მან უარი განაცხადა და თქვა, რომ მისი ვალია ჰაერიდან დაიცვას მიწაზე მებრძოლი ჯარისკაცები, რომლებსაც არა აქვთ ასეთი არჩევანის საშუალება.
მანფრედმა სასიკვდილო ჭრილობა 1918 წლის 21 აპრილს დაახლოებით დილის 11 საათზე მორლანკორტის ქედზე ფრენისას მდინარე სომესთან მიიღო (49.9335°N, 2.54547°W). ის დაბალ სიმაღლეზე ახორციელებდა კანადელი ასის ვუპ მაის დევნას. დევნისას მას ერთი ტყვია მოხვდა, რომელმაც გული და ფილტვები დაუზიანა, მიუხედავად ამისა სიკვდილამდე თვითმფრინავის დასმა მოახერხა.
მეორე მსოფლიო ომის დამთავრების შემდეგ დაიწყო გამოკვლევები და ზოგი მეცნიერი თვლიდა, რომ მას არ ჩამოუგდია 80 თვითმფრინავი და ეს მხოლოდ გერმანელების მოგონილი იყო, მაგრამ გამოკვლევა–გამოძიებამ, რომელსაც ხელმძღვანელობდა ინგლისელი მეცნიერი ნორმალ ფრენკსი დოკუმენტური ფაქტებით დაამტკიცა, რომ მას დაახლოებით 84 მოწინააღმდეგე ჰყავს ჩამოგდებული.
სქოლიო
კატეგორია:გერმანელი სამხედრო მოღვაწეები კატეგორია:დაბადებული 2 მაისი კატეგორია:დაბადებული 1892 კატეგორია:გარდაცვლილი 21 აპრილი კატეგორია:გარდაცვლილი 1918
ატოცობა
ატოცობა, გიორგობა-ქვაშვეთობა — წმ. გიორგის სახელთან დაკავშირებული რელიგიური დღესასწაული. იმართებოდა სოფ. ატოცში (ქარელის მუნიციპალიტეტი), იწყებოდა ოქტომბრის I ნახევარში და რამდენიმე კვირა გრძელდებოდა (შაბათ-კვირაობით). ატოცის წმ. გიორგის ეკლესიის მრევლს შეადგენდნენ ქართლის დასავლეთ მუნიციპალიტეტებისა და ზემო იმერეთის მცხოვრებნი.
ლიტერატურა
კატეგორია:საქართველოს დღესასწაულები
ნილოსი
ნილოსი (არაბ. النيل‎ - ელ-ბაჰრ; ლათ. Nilus, ბერძნ.Neilos) — მდინარე აფრიკაში. მიჩნეულია მსოფლიოს უგრძეს მდინარედ. წარმოიქმნება თეთრი ნილოსისა და ცისფერი ნილოსის შეერთებით. მდინარის სიგრძე კაგერას სათავიდან 6 853 კილომეტრია. აუზის ფართობი - 2870 ათასი კმ2. ჩაედინება ხმელთაშუა ზღვაში, შესართავთან წარმოქმნის საკმაოდ დიდ დელტას.
ნილოსის ჩრდილოეთი ნაწილი, სუდანიდან ეგვიპტეში გადასვლის შემდეგ, მთლიანად უდაბნოში მიედინება. სწორედ ნილოსზე იყო მთლიანად დამოკიდებული ძველი ეგვიპტის ცივილიზაცია. თანამედროვე ეგვიპტის ყველაზე დიდი ქალაქები სწორედ ნილოსის ამ ნაწილში მდებარეობს, ასუანის კაშხლის ჩრდილოეთით, ისტორიული, ძველი ეგვიპტის ძეგლების სიახლოვეს.
ძველი ეგვიპტელები ნილოსს იტერუს უწოდებდნენ, რაც „დიდ მდინარეს“ ნიშნავდა. (გამოსახულია იეროგლიფზე მარცხნივ)
რესურსები ინტერნეტში
კატეგორია:აფრიკის მდინარეები
წმინდა მარინე
წმიდა დიდმოწამე მარინე — მართლმადიდებელი და კათოლიკური ეკლესიის წმინდანი, ხსენების დღე ძვ. სტილით 17 ივლისი, ახ. სტილით – 30 ივლისი. ანტიოქიელი წმინდანი.
წმინდა დიდმოწამე მარინე პასიდიის ანტიოქიაში მცხოვრები წარმართი ქურუმის ოჯახში დაიბადა. დედით ადრეულ სიყმაწვილეშივე დაობლებულ შვილზე ზრუნვა მამამ ძიძას მიანდო. კეთილმსახურმა გამდელმა ქრისტიანული სარწმუნოების ერთგულებით აღზარდა ნეტარი.
ამასობაში იმპერატორმა დიოკლეტიანემ (284-305) ქრისტიანების სასტიკი დევნა დაიწყო. მართლმორწმუნეთა დასასჯელად ანტიოქიაში მიმავალი ეპარქი ოლიმბრი გზად თხუთმეტი წლის მარინეს გადაეყარა, მოიხიბლა მისი მშვენიერებით და ვინაობა და წარმომავლობა ჰკითხა. სათნო ქალწული თავმდაბლად პასუხობდა შეკითხვებზე, არ დაუმალავს ისიც, რომ ქრისტიანი იყო, ემზადებოდა ნათლობისათვის და ქრისტესთვის აპირებდა ცხოვრების მიძღვნას. ეს რომ შეიტყო, ოლიმბრმა თანმხლებ მეომრებს მისი შეპყრობა და ქალაქისკენ გაყოლიება უბრძანა, თან ფრთხილად ეპყრობოდა ასულს, იმედი ჰქონდა, რომ დაიყოლიებდა რწმენის უარყოფაზე და ცოლადაც შეირთავდა.
მეორე დღეს წმინდანი სამსჯავროზე წარადგინეს. ეპარქმა ურჩია, კერპებისთვის მსხვერპლი შეეწირა, მაგრამ ვერც პირფერობამ გაჭრა და ვერც მუქარამ.
საპყრობილეში გამომწყვდეული ქალწული დაუდუმებლად ლოცულობდა და მაცხოვარმაც წყალობის თვალით მოხედა თავის მსასოებელს: ღამით მარტვილის თავს ზემოთ მანათობელი ჯვარი გაბრწყინდა, ჯვარს თეთრი მტრედიც დაადგა და ზეგარდმო გაისმა: ''„გიხაროდენ, მარინე, ქრისტეს გონიერო მტრედო! რამეთუ დათრგუნე მხდომის სივერაგე; გიხაროდენ, რამეთუ მალე ბრძენ ქალწულთა თანა ღირს იქმნები შესვლად ქორწილსა შინა სიძისა შენისასა, უკვდავისა მეუფისა ზეცათასა!“'' მადლმოსილი სიტყვებით გამხნევებულმა მოწამემ იგრძნო, რომ წყლულებიც უმთელდებოდა, გული სიხარულით აევსო, ადიდა უფალი და მეორე დღეს სულით და ხორცით ახოვანქმნილი წარდგა მსაჯულის წინაშე.
მომხდარი სასწაული ეპარქმა კერპებს მიაწერა და მარინეს კვლავ მათი თაყვანისცემა მოსთხოვა, მაგრამ ნეტარმა აღმსარებელმა ისევ და ისევ ერთი ჭეშმარიტი ღმერთი ადიდა. უღმრთოებმა ახალ-ახალი სატანჯველები დაატეხეს წმიდანს, ბოლოს კი წყლით სავსე უზარმაზარ კოდში ჩააგდეს. დასახრჩობად განწირული მარინე ღვთაებრივმა ნათელმა გააცისკროვნა, საკვრელები თავისით შეეხსნა და, კვლავ ცოცხალი დარჩა. საკვირველმა სახილველმა განცვიფრებაში მოიყვანა ხალხი. ბევრმა ირწმუნა და ადიდა ჭეშმარიტი ღმერთი, ეპარქი კი გააფთრდა და ბრძანა, ამოეჟლიტათ ყველა, ვინც ქრისტეს აღიარებდა. მაშინ ათასხუთასი ქრისტიანი ეწამა. წმინდა მარინეს თავი მოჰკვეთეს.
სქოლიო
კატეგორია:IV საუკუნის ქრისტიანი წმინდანები კატეგორია:კათოლიკური ეკლესიის წმინდანები კატეგორია:გარდაცვლილი 304
თინათინ ასათიანი
თინათინ ლევანის ასული ასათიანი (დ. 12 მარტი, 1918, თბილისი, — გ. 20 ივლისი, 2011, ერევანი) — ქართველი ფიზიკოსი, ფიზიკა-მათემატიკის მეცნიერებათა დოქტორი (1970), სომხეთის მეცნიერებათა ეროვნული აკადემიის აკადემიკოსი (1996).
ბიოგრაფია
დაიბადა პროფესორ ლევან ასათიანის ოჯახში. 1940 წელს დაამთავრა თბილისის სახელმწიფო უნივერსიტეტი. 1944 წლიდან არტემ ალიხანიანის მიწვევით მუშაობს სომხეთის მეცნიერებათა ეროვნული აკადემიის ერევნის ფიზიკის ინსტიტუტში (ამჟამად ატომური ენერგიის სახელმწიფო კომიტეტის ერევნის ფიზიკის ინსტიტუტი). კოსმოსური გამოსხივების ფართო ატმოსფერული ღვარების გამოკვლევისას ასათიანმა პირველმა გამოიყენა ატმოსფერული ღვართა ენერგიის გასზომვის ახალი მეთოდი.
1959 წელს თინათინ ასათიანი იწყებს კოსმოსური მიუონების პოლარიზაციის ხარისხის ენერგიაზე დამოკიდებულების შესწავლას, ხოლო 1963 წლიდან მონაწილეობს დამუხტულ ნაწილაკთა კვლევის ახალი მეთოდიკის დამუშავებაში — განიერღრეჩოიანი ნაპერწკლოვანი კამერების შექმნაში. მინი| |მემორიალური დაფა ერევანში სახლზე, სადაც 1950-2011 წლებში ცხოვრობდა თინა ასათიანი (ბაგრამიანის გამზირი, 18ა) 1970 წელს თინათინ ასათიანმა ალიხანიანთან და მეცნიერთა ჯგუფთან ერთად მიიღო ლენინური პრემია. ამ სამუშაოს შედეგად გამოირკვა, რომ მაგნიტურ ველში განიერღრეჩოიანი კამერის მოთავსებისას ნაპერწკალი შეიძლება განვითარდეს დამუხტულ ნაწილაკთა წინასწარ არ მოცემული წრიული ტრაექტორიის გასწვრივ. ამან განაპირობა კამერების ფართო გამოყენება ნაწილაკების იმპულსის გასაზომ ხელსაწყოებად.
თინათინ ასათიანი თანაავტორია 150-ზე მეტი ნაშრომისა. წლების მანძილზე მოღვაწეობდა ლექტორად ერევნის სახელმწიფო უნივერსიტეტში. 1980 წელს მიენიჭა სომხეთის სსრ-ის დამსახურებელი მეცნიერის ტიტული. 1987 წელს მიენიჭა თბილისის საპატიო მოქალაქის წოდება. 1994 წლიდან იყო სოროსის ფონდის საპატიო პროფესორი. გარდაიცვალა ერევანში, 2011 წელს.
სულაბერიძე (მრავალმნიშვნელოვანი)
სულაბერიძე შეიძლება აღნიშნავდეს:
კატეგორია:ქართული გვარები
Kermia bifasciata
Kermia bifasciata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ვაგიშ შასტრი
ვაგიშ შასტრი (აგრეთვე ცნობილი როგორც ბ პ ტ ვაგიშ შასტრი) (დ. 24 ივლისი, 1934, ხურაი, საგარი, ინდოეთი) — საერთაშორისო მნიშვნელობის სანსკრიტის სპეციალისტი, გამოჩენილი ლინგვისტი და იოგი. დაიბადა სოფელ ხურაიში, საგარის რაიონში, მადჰია პრადეშში, 1934 წელს. თავდაპირველად განათლება ხურაიში მიიღო, ხოლო შემდეგ სწავლა ვრინდავანსა და ბენარესში გააგრძელა. 1959 წელს მან პედაგოგიური მოღვაწეობა დაიწყო და ვარანასში, ტიკმანის სანსკრიტის კოლეჯში სანსკრიტის შესახებ ლექციებს კითხულობდა. 1970 წელს იგი ვარანასში სამპურნანანდის სანსკრიტის უნივერსიტეტის კვლევითი ინსტიტუტის ხელმძღვანელი და პროფესორი გახდა. ამ პრესტიჟულ აკადემიურ თანამდებობაზე მან სამი ათეული წელი დაჰყო. მას მიღებული აქვს მაგისტრის წოდება — ვიაკარანა აჩარია (1959); დოქტორის ხარისხი ვიდიავარიდჰი გრამატიკასა და ისტორიულ ლინგვისტიკაში (1964) და ლიტერატურის დოქტორის წოდება ვაჩასპატი (1969) სამპურნანანდის სანსკრიტის უნივერსიტეტში.
რესურსები ინტერნეტში
კატეგორია:სანსკრიტის სპეციალისტები კატეგორია:ინდოელი მწერლები კატეგორია:დაბადებული 1934 კატეგორია:დაბადებული 24 ივლისი
სულხანიშვილი
საკუთარი სახელი სულხანიშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
სან-რემოს მუსიკალური ფესტივალი
იტალიური სიმღერის ფესტივალი სან-რემოში (Festival della canzone italiana di Sanremo) — იტალიური მუსიკის კონკურსი, რომელიც იმართება 1951 წლიდან ყოველ წელს იტალიის ქალაქ სან-რემოში.
სან-რემოს ფესტივალის პირდაპირი ტრანსლიაციის ექსკლუზიური უფლება 1955 წლიდან იტალიურ ტელეარხს Rai Uno. 1951-1954 წლებში ფესტივალის მოსმენა მხოლოდ იტალიურ არხი RAI-ზე შეიძლებოდა.
რესურსები ინტერნეტში
კატეგორია:სან-რემო
ბალინგასაგი
ბალინგასაგი (ოფიციალურად ბალინგასაგის მუნიციპალიტეტი; Lungsod sa Balingasag; Bayan ng Balingasag) ― მეორე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 74 385 ადამიანს შეადგენს. მოიცავს 30 ბარანგაის.
სქოლიო
კატეგორია:აღმოსავლეთ მისამისის მუნიციპალიტეტები
ატრევსი
ატრევსი (Ἀτρεύς) — ძველი ბერძნული მითოლოგიის გმირი. პელოფსისა და ჰიპოდამიას ძე, ტროის ომის გმირების აგამემნონისა და მენელაეს მამა. ატრევსმა და მისმა ძმამ თიესტემ მოკლეს თავიანთი ნახევარძმა ქრისიპე და დის ქმარს, მიკენის მეფეს, შეეხიზნენ. მოგვიანებით ატრევსი მიკენის მეფე გახდა. მალე ძმებს შორის შუღლი ჩამოვარდა. ატრევსმა დახოცა ძმისშვილები და მათი ხორცი თიესტეს ნადიმზე მიართვა; შემდეგ მან გაზარდა თიესტეს ცოცხლად დარჩენილი ვაჟი ეგისთე, რომელმაც მოკლა ატრევსი, განდევნა მიკენიდან აგამემნონი და მენელაე და თიესტესთან ერთად ხელში ჩაიგდო სამეფო.
სალამინი
სალამინი (Σαλαμίνα) — კუნძული საბერძნეთში, მდებარეობს ათენის ახლოს, სარონიკოსის ყურეში. შედის სარონიკის კუნძულების შემადგენლობაში. კუნძულის ფართობია 91,503 კმ², მოსახლეობა 39 283 ადამიანი (2011) შედის ამავე სახელწოდების დიმის შემადგენლობაში, ატიკა. დიმის ადმინისტრაციული ცენტრია ქალაქი სალამინი.
ისტორია
ძვ. წ. VII-VI საუკუნეებში კუნძულის დასაუფლებლად ხანგრძლივი ბრძოლა მიმდინარეობდა ათენსა და მეგარას შორის.
ძვ. წ. 480 წელს სალამინთან გაიმართა ანტიკურობის ერთ-ერთი ყველაზე ცნობილი ბრძოლა, რომელშიც ბერძნებმა თემისტოკლეს ხელმძღვანელობით დაამარცხეს სპარსეთის ფლოტი.
სალამინი ასევე ცნობილია, როგორც აიაქსის კუნძული. აიაქსი იყო ჰომეროსის გმირი, რომელიც ხელმძღვანელობდა სალამინელებს ტროის ომში. ოსმალების მმართველობის პერიოდში კუნძულს ერქვა კულური.
სქოლიო
კატეგორია:საბერძნეთის კუნძულები
კამალ მურადხანოვი
კამალ მურადხანოვი (დ. 19 აგვისტო, 1950) — ქართველი ეკონომისტი, პოლიტიკოსი.
დაამთავრა მოსკოვის ნიკოლოზ შვერნიკის სახელობის უმაღლესი სკოლა და თბილისის სახელმწიფო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.
რესურსები ინტერნეტში
კატეგორია:დაბადებული 19 აგვისტო კატეგორია:დაბადებული 1950 კატეგორია:საქართველოს VI მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები
ჰოლისტერი
ჰოლისტერი (Hollister) — ქალაქი აშშ-ში. მდებარეობს აიდაჰოს შტატში, ტვინ-ფოლსის ოლქში. 2010 წლის მონაცემებით ქალაქის მოსახლეობა შეადგენს 272 კაცს.
იხილეთ აგრეთვე
კატეგორია:აიდაჰოს ქალაქები
სურამელი
საკუთარი სახელი სურამელი შეიძლება აღნიშნავდეს ერთ-ერთ შემდეგ პიროვნებათაგანს:
მადაგასკარი (ფილმი)
მადაგასკარი  (Madagascar) — 2005 წელს სტუდიის DreamWorks Animation მიერ გამოშვებული ანიმაციური ფილმი. ფილმის პრემიერა მსოფლიო მასშტაბით შედგა 2005 წლის 27 მაისს.
ფილმის სიუჟეტის მიხედვით, ცენტრალური ზოოპარკიდან გარბის ოთხი ცხოველი. მათ სურთ იცხოვრონ მშვიდად, გალიების გარეშე, მაგრამ ისინი მოულოდნელად აფრიკაში ამოჰყოფენ თავს, კერძოდ კი - მადაგასკარის კუნძულზე.
ფილმს დიდი წარმატება ჰქონდა მსოფლიოს თითქმის ყველა წერტილში. DVD ფორმატში იგი გამოიცა 2005 წლის 15 ნოემბერს, ხოლოBlu-Ray დისკზე - 2009 წლის 23 სექტემბერს. შემდეგი სერია, „მადაგასკარი 2: გაქცევა აფრიკაში“ გამოვიდა 2008 წლის 7 ნოემბერს. 2012 წლისათვის დაგეგმილია მესამე ნაწილის გამოსვლაც.
რესურსები ინტერნეტში
კატეგორია:2005 წლის ანიმაციური ფილმები კატეგორია:2005 წლის ფილმები კატეგორია:ამერიკული ანიმაციური ფილმები კატეგორია:უოლტ დისნეის სტუდიების ანიმაციური ფილმები
Kermia brunnea
Kermia brunnea — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ევროკავშირის ქვეყნები მოსახლეობის მიხედვით
ეს არის ევროკავშირის წევრების სია სორტირებული მოსახლეობის რაოდენობის მიხედვით. სია შედგენილია 1 იანვარს 2010 წელს.
იხილეთ აგრეთვე
კატეგორია:ევროპის კავშირი კატეგორია:დემოგრაფია
ატრიუმი
thumb|220px|ეტრუსკული ატრიუმი ტერმინს ატრიუმი (ლათ. atrium) რამდენიმე მნიშვნელობით იყენებენ:
ლიტერატურა
კატეგორია:არქიტექტურული ელემენტები
სურგულაძე
კატეგორია:ქართული გვარები
ფადლონ იბნ მუჰამადი
ფადლონ იბნ მუჰამადი, ფადლ იბნ მუჰამადი — შედადიანთა სახელმწიფოს მმართველი 985—1031 წლებში. დიდი წვლილი მიუძღვის შედადიანთა საგვარეულოს არანში (ოლქი აღმოსავლეთ ამიერკავკასიაში, მდინარეებს მტკვარსა და არაქსს შორის) დამკვიდრების საქმეში. 971 წელს მისი უშუალო მონაწილეობით შედადიანებმა განძა ჩაიგდეს ხელში. ფადლ იბნ მუჰამადის მმართველბის დროს შედადიანთა სახელმწიფო გაფართოვდა და განმტკიცდა. ის ხშირად ებრძოდა მუსლიმ თუ ქრისტიან მეზობელ პოლიტიკურ ერთეულებს. რამდენიმეჯერ ილაშქრა აღმოსავლეთ საქართველოში, მაგრამ წარმატებას ვერ მიაღწია. მის დროს ჩაისახა საქართველოსა და შედადიანთა სახელმწიფს შორის მტრული ურთიერთობა.
ლიტერატურა
კატეგორია:შედადიანები კატეგორია:გარდაცვლილი 1031
ორხელა
ორხელა, ოქოქა, აჩაჩა, საქართველოში გავრცელებული, ორსახელურიანი, მოკლემხრიანი სახვნელის ერთ-ერთი ტიპი, რომელიც საქართველოს ცალკეულ კუთხეში თავისებურად იყო აგებული. შედგებოდა მხარის, ქუსლის, ორხელის (ერქვანის), კოკოშის, სახნისა და საკვეთლისაგან. ორხელაში 2-იდან 5 უღლამდე ხარსა და კამეჩს აბამდნენ. უღელზე ამაგრებდნენ ხის კვანტებით ან ტყავის ღვედით. აჭრილი ბელტის უკეთ დაფშვნა-დანაწევრებისათვის უკეთებდნენ მოკლე ფრთას (ქართლი) ან ყურებიან ქუსლს, რომელსაც იყენებდნენ როგორც ბარში, ისე მთის ზოლში (მთიულეთ-გუდამაყარი, ქსნის ხეობა, კახეთი, ქართლი, რაჭა, ზემო იმერეთი).
ლიტერატურა
კატეგორია:სასოფლო-სამეურნეო იარაღები
HIM (ფინური ჯგუფი)
2017 წლის ბოლოს HIM-მა ახალი წლის წინ გამართა უკანასკნელი კონცერტი და ოფიციალურად დაიშალა.
ჯგუფის ალბომი Dark Light RIAA-ს ოქროს ალბომის წოდებას ატარებს. ფინეთში HIM-ის ხუთ სტუდიურ დისკს პლატინის სტატუსი აქვს მინიჭებული.
სქოლიო
კატეგორია:ფინური როკ-ჯგუფები კატეგორია:ფინური მძიმე მეტალ ჯგუფები კატეგორია:1991 წელს ჩამოყალიბებული ჯგუფები
ფრანსისკო გოია
thumb|ავტოპორტრეტი ფრანსისკო ხოსე დე გოია-ი-ლუსიენტესი (Francisco José de Goya y Lucientes; დ. 30 მარტი, 1746, ფუენდეტოდოსი, სარაგოსასთან — გ. 16 აპრილი, 1828, ბორდო) — ესპანელი ფერმწერი, გრაფიკოსი, გრავიორი.
მინი|მარჯვნივ|ფრანსისკო გოიას ხელმოწერა
ბიოგრაფია
ფრანსისკო გოია დაიბადა 1746 წელს სარაგოსასთან ახლოს, ფუენდეტოდოსში. მამა ვარაყის, ოქროს ხელოსანი იყო. ოჯახში სამი ბიჭი იზრდებოდა. ფრანსისკო ყველაზე უმცროსი იყო. კარგი განათლება ვერ მიიღეს, ამიტომ, ფრანცისკო მთელი ცხოვრება ცუდად წერდა. 1760 წელს ოჯახი სარაგოსაში გადავიდა საცხოვრებლად. ყმაწვილი ფრანსისკო მიაბარეს ლუსანა ი მარტინესის სახელოსნოში შეგირდად.
1766 წელს ფრანსისკო მადრიდში ჩავიდა. იქ გაეცნო სასახლის კარის მხატვრების ნამუშევრებს. ხვეწდა რა თავის ოსტატობას 1763 წელს მონაწილეობა მიიღო მადრიდის სამხატვრო აკადემიის მიერ გამოცხადებულ კონკურსში იმის იმედით რომ მიიღებდნენ სან ფერნანდოს ხელოვნების სამეფო აკადემიაში. მისი ნახატი არ მოეწონათ. 1766 წელს ფრანსისკომ კვლავ სცადა ხელოვნების სამეფო აკადემიაში ჩაბარება მაგრამ უშედეგოდ, მისი ნამუშევარი კვლავ დაიწუნეს.
1771 წელს ფრანსისკო იტალიაში გაემგზავრა. ქალაქ პარმაში მან თავისი ნახატი გაიტანა კონკურსზე და მოიპოვა პარმის სამხატვრო აკადემიის მეორე პრემია ანტიკურ თემაზე შექმნილი ნახატისთვის, „ჰანიბალი ალპებიდან დასცქერის იტალიას“. იმავე წლის ბოლოს ფრანსისკო დაბრუნდა სარასოგაში და შეუდგა ფრესკების მოხატვას. 1773 წლიდან გადავიდა სამუშაოდ თავის მეგობარ ფრანსისკო ბაიუასთან რომელიც გახლდა ესპანეთის მეფე კარლოს III-ს კარის მხატვარი. გოიამ გაიცნო ფრანსისკოს და ხოსეფა (პეპა) რომელზეც იქორწინა 1773 წლის 25 ივლისს. იმ დროისათვის ხოსეფა (პეპა) 5 თვის ფეხმძიმე იყო. ოთხ თვეში წყვილს შეეძინა ბიჭი რომელსაც ეუსებიო დაარქვეს. ხოსეფას და ფრანსესკოს რამდენიმე შვილი შეეძინათ.მათგან მხოლოდ ერთი გადარჩა სახელად ფრანსისკო ხავიერ პედრო გოია რომელიც ასევე მხატვარი გამოვიდა. ხოსეფა გარდაიცვალა 1812 წელს. გოიას ნახატებიდან შემონახულია მხოლოდ ერთადერთი ნახატი ხოსეფას გამოსახულებით.
1780 წელს გოიამ დახატა მეფის პორტრეტი. ამის შემდეგ დახატა „ჯვარცმა“ და ასე გახდა სამეფო აკადემიის წევრი. 1785 წელს გახდა ამავე აკადემიის ფერწერის განყოფილების ვიცე-დირექტორი, 1795 წელს კი დირექტორი. 1786 წელს გახდა სამეფო კარის მხატვარი. 1799 წელს მეფე კარლოს III-ის გარდაცვალების შემდეგ ტახტზე ავიდა კარლოს IV. გოია ასევე მის კარის მხატვრად და პირველ ფერმწერად იქცა.
სქოლიო
კატეგორია:ესპანელი მხატვრები კატეგორია:დაბადებული 30 მარტი კატეგორია:დაბადებული 1746 კატეგორია:გარდაცვლილი 16 აპრილი კატეგორია:გარდაცვლილი 1828
სუხიშვილი
საკუთარი სახელი სუხიშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ფადლონ იბნ შავური
ფადლონ იბნ შავური, ფადლ იბნ შავური — შედადიანთა სახელმწიფოს მმართველი 1067—1073 წწ. შედადიანთა სახელმწიფო მის დროს კრიზისს განიცდიდა. ალფ-არსლანის მიერ არანის დაპყრობის შემდეგ თურქ-სელჩუკთა მორჩილების აღიარებით და მათი მხარდაჭერით ფადლონმა გარკვეულ წარმატებას მიაღწია ამიერკავკასიაში. კერძოდ, საქართველოს დალაშქვრის შემდეგ ალფ-არსლანმა მას გადასცა „სასაზღვრო მხარის“ ციხეები. ეს იყო ხანმოკლე, მაგრამ ყველაზე დიდი წარმატება, რომელსაც მიაღწიეს შედადიანებმა საქართველოსთან ბრძოლაში. ფადლონმა 1068 წლის ივლისში 33 ათასი მეომრით საქართველოში ილაშქრა; ბაგრატ IV-სთან ბრძოლაში სასტიკად დამარცხდა, ტყვედ ჩავარდა და იძულებული იყო ციხეებიც უკან დაებრუნებინა. ალფ-არსლანის ჩარევით ფადლონმა ციხე გაგის სანაცვლოდ ტყვეობიდან თავი დაიხსნა, მაგრამ სახელმწიფოში შიგა არეულობა ვერ აღკვეთა და შვილმა ტახტიდან ჩამოაგდო.
ლიტერატურა
კატეგორია:შედადიანები
Kermia caletria
Kermia caletria — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
S
S, s — ლათინური ანბანის მეცხრამეტე ასო. სემიტური შინ (კბილები) წარმოადგენდა ნუნისმიერ /ʃ/ ბგერას. თავდაპირველი ფორმა კბილების ნახატს წარმოადგენდა, ან ქალის მკერდს. ბერძნებს ეს ბგერა არ ჰქონდათ, შესაბამისად ბერძნული სიგმა (Σ) გახდა /s/ ბგერა. სახელი „სიგმა“ სავარაუდოდ მომდინარეობს სემიტური ასოსგან „Sâmek“ (თევზი, ხერხემალი) და არა „Šîn“. ეტრუსკულში და ლათინურშ [s] შენარჩუნებულ იქნა და მხოლოდ თანამედროვე ენებში გახდა ის ასევე სხვა ბგერების გამომხატველი (მაგ. უხმო ნუნისმიერი [ʃ] უნგრულში და გერმანულში (p, t-ს წინ) ან ხმოვანი ბგერა [z] ინგლისურში, გრანგულში და გერმანულში (ინგლისურში rise; ფრანგულში lisez (=„იკითხე“ ბრძანებითი მრავლობით); გერმანულში lesen (=„კითხვა“).
კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:
ბალინგოანი
ბალინგოანი (ოფიციალურად ბალინგოანის მუნიციპალიტეტი; Lungsod sa Balingoan; Bayan ng Balingoan) ― მეხუთე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 11 020 ადამიანს შეადგენს. მოიცავს 9 ბარანგაის.
სქოლიო
კატეგორია:აღმოსავლეთ მისამისის მუნიციპალიტეტები
ტეტონია
ტეტონია (Tetonia) — ქალაქი აშშ-ში. მდებარეობს აიდაჰოს შტატში, ტეტონის ოლქში. 2010 წლის მონაცემებით ქალაქის მოსახლეობა შეადგენს 269 კაცს.
იხილეთ აგრეთვე
კატეგორია:აიდაჰოს ქალაქები
სკანია
thumb|სკანიის ტერიტორია კ. ბორნჰოლმის ჩათვლით სკანია (სკონელანდი; შვედ Skåneland, Skånelandskapen; ლათ Terra Scania ან Terra Scaniae; ინგ Scanian Provinces; დან Skånelandene) — ისტორიული რეგიონი შვედეთის სამხრეთით, შედგებოდა დანიის ძველი სამი პროვინციისგან: სკონე, ჰალანდი და ბლეკინგე. 1658 წლამდე დანიის შემადგენლობაში შედიოდა აღმოსავლეთის პროვინციების სახელწოდებით. კუნძული ბორნჰოლმი, იმხანად შვედეთის შემადგენლობაში გადასული, მერე კი ისევ დანიისთვის დაბრუნებული, პერიოდულად სკანიის რეგიონში შედიოდა ხოლმე.
ენობრივი თვალსაზრისით, სკანია დანარჩენი შვედეთისგან საგრძნობლად განსხვავდება, რადგან, ადგილობრივი მოსახლეობა უფრო მეტად დანიური ენაკავით საუბრობს, ვიდრე შვედურად.
კატეგორია:შვედეთი კატეგორია:სკანდინავია კატეგორია:ევროპის ისტორიული მხარეები
ტეილორ სვიფტის ჯილდოები და ნომინაციები
ამერიკელ მომღერალს ტეილორ სვიფტს მთელი თავისი კარიერის განმავლობაში მრავალი ჯილდო და ნომინაცია აქვს მიღებული. სვიფტმა 2005 წელს ხელი მოაწერა სარეკორდო გარიგებას Big Machine Records– თან და 2006 წელს გამოუშვა მისი სადებიუტო სტუდიური ალბომი,  რომელიც ნომინირებული იყო ქანთრი მუსიკის აკადემიის ჯილდოზე. 50-ე გრემის დაჯილდოებაზე, მან მიიღო საუკეთესო ახალი შემსრულებელი ნომინაცია.
მისი მესამე სტუდიური ალბომი Speak Now გამოვიდა 2010 წელს, რომელმაც მოიგო ფავორიტი ქანთრი ალბომის ჯილდო ამერიკული მუსიკის დაჯილდოებაზე 2011 წელს, მისმა სინგლმა "Mean" მოიგო ორი გრემის ჯილდო. 2011 წლის ბოლოს სვიფტმა ორი სიმღერა ჩაწერა ,,შიმშილის თამაშების" საუნდტრეკის ალბომში, მათ შორის "Safe & Sound", რომელსაც მიენიჭა გრემის ჯილდო ვიზუალური მედიისთვის დაწერილი საუკეთესო სიმღერისთვის.
მისი მეოთხე სტუდიური ალბომი Red (2012) იყო ნომინირებული Juno Award-სა და გრემის ჯილდოზე წლის ალბომისთვის. ამ წელს სვიფტმა წლის არტისტის ჯილდო მოიგო ბილბორდის დაჯილდოებაზე
2014 წელს, სვიფტმა მეორედ მოიგო Billboard of the Year Woman (პირველად 2011 წელს). 2015 წელს IFPI-ს მას გადაეცა გლობალური ჩამწერი შემსრულებლის ჯილდო. სვიფტმა მოიგო MTV-ს მუსიკალური ვიდეოს დაჯილდოების თერთმეტი ჯილდო მათ შორის წლის ვიდეოს ნომინაციაში ორჯერ. 64-ე BMI პოპის დაჯილდოებისას, სვიფტს მიენიჭა ტეილორ სვიფტის ჯილდო და გახდა მეორე არტისტი მაიკლ ჯექსონის შემდეგ, რომელსაც მიენიჭა თავისი სახელის ჯილდო.
2018 წელს ამერიკული მუსიკის დაჯილდოებაზე სვიფტმა მოიგო წლის არტისტის, ფავორიტი პოპ / როკ ქალი მომღერლის, ფავორიტი პოპ / როკ ალბომის (Reputation) და ფავორიტი ტურის ჯილდო. 2019 წლის ცერემონიაზე მას გადაეცა ათწლეულის არტისტის ჯილდო. მომდევნო წელს, მან მოიგო სამი ჯილდო, მათ შორის წლის არტისტისა, რითაც განავითარა თავისი რეკორდი დაჯილდოების ისტორიაში ამ კატეგორიაში ყველაზე მეტი მოგებისა (6). 32 გამარჯვებით, ის ყველაზე მეტი ჯიდლოს მქონე არტისტია AMAs– ის ისტორიაში. ის ასევე ყველაზე მეტი ჯილდოს მქონე ქალი არტისტია ბილბორდის მუსიკალური დაჯილდოების ისტორიაში (23) და Teen Choice Awards– ის ისტორიაში ყველაზე მეტი ჯილდოს მქონე სოლო არტისტი.
2019 წლის MTV Video Music Awards- ზე სიფტმა მიიღო 12 ნომინაცია საიდანაც გაიმარჯვა 3-ში, მათ შორის მიიღო წლის ვიდეოს ჯილდო. მან მიიღო Billboard–სგან ათწლეულის ქალი არტისტის ჯილდო 2019 წლის დეკემბერში. მისმა მერვე სტუდიურმა ალბომნა, folklore მოიგო წლის ალბომის ჯილდო 63-ე გრემის დაჯილდოებზე, რითაც სვიფტი გახდა პირველი ქალი არტისტი, რომელსაც ამ კატეგორიაში 3 ჯილდო ჰქონდა (მთლიანობაში მეოთხე არტისტი). მას მიენიჭა BRITGlobal Icon ჯილდო 2021 წელს. სვიფტს აქვს 35 გინესის მსოფლიო რეკორდი დამყარებული.
გრემის დაჯილდოება
გრემის დაჯილდოების ცერემონიას ყოველწლიურად მართავს ჩანაწერების ხელოვნებისა და მეცნიერების ეროვნული აკადემია. დაარსდა 1958 წელს. იგი, თანამედროვე მუსიკაში ერთ-ერთი ყველაზე პრესტიჟული ჯილდოა, რომელიც შეგვიძლია კინემატოგრაფში „ოსკარის“ ჯილდოს შევადაროთ. გრემის გადაცემის ცერემონიალი ტარდება ყოველწლიურად და გადაეცემა 108 კატეგორიაში, რომელიც 30 მუსიკალური ჟანრის მიხედვითაა დაყოფილი. .52-ე ცერემონიალზე, სვიფტი გახდა ყველაზე ახალგაზრდა შემსრულებელი რომელმაც გაიმარჯვა კატეგორიაში- "წლის ალბომი".
ამერიკული მუსიკის დაჯილდოება
ამერიკული მუსიკის დაჯილდოება არის ერთ-ერთი ყველაზე მნიშვნელოვანი ყოველწლიური მუსიკალური ცერემონია. იგი დააარსა დიკ კლერკმა 1973 წელს. პირველი ცერემონიალი წაიყვანა როდნი ალენ რიპიმ და რიკი სეგალიმ მაიკლ ჯექსონსა და დონი ოსმონდთან ერთად.
ქანთრი მუსიკის ასოციაციის დაჯილდოება
ანთრი მუსიკის ასოციაციის დაჯილდოება არის ყოველწლიური ქან'თრი მუსიკის დაჯილდოების ცერემონია,დაარსდა 1967 წელს.
ამერიკული ქანთრის დაჯილდოება
ამერიკული ქანთრის დაჯილდოება არის ქანტრი მუსიკის დაჯილდოების ცერემონია,გამარჯვებულებს ავლენენ გულშემატკივრები,დაარსებულია Fox Network-ის მიერ.
ბილბორდის მუსიკალური დაჯილდოება
ჟურნალ ბილბორდის ყოველწლიური დაჯილდოება.
CMT-ს მუსიკალური დაჯილდოება
CMT-ს მუსიკალური დაჯილდოება არის ყოველწლიური ქანთრი მუსიკის დაჯილდოების ცერემონია,დაარსდა 2002 წელს Country Music Television-ს მიერ. ტეილორს აქვს 6 ჯილდო 13 ნომინაციიდან.
MTV Europe-ის მუსიკალური დაჯილდოება
MTV ევროპის მუსიკალური დაჯილდოება 1994 წელს დაარსდა. ცერემონიალი თავდაპირველად ჩაფიქრებული იყო, როგორც ამერიკული MTV-ის მუსიკალური ვიდეოების დაჯილდოების ალტერნატივა. დღეს, MTV ევროპის მუსიკალური დაჯილდოება იმ მუსიკაზეა ორიენტირებული, რომელსაც MTV-ს მაყურებელი საუკეთესოდ მიიჩნევს და ამერიკული დაჯილდოებისგან განსხვავებით, MTV ევროპის მუსიკალური დაჯილდოების ცერემონიალზე ჯილდოთა უმეტესობა მაყურებელთა ხმების მიხედვით ვლინდება.სვიფტი ნომინირებული იყო ერთხელ.
MTV-ის მუსიკალური ვიდეოების დაჯილდოება
MTV-ის მუსიკალური ვიდეოების დაჯილდოება არის ყოველწლიური დაჯილდოების ცერემონია,დაარსდა 1984 წელს MTV-ის მიერ. ტეილორ აქვს მიღებული ერთი ჯილდო სამი ნომინაციიდან.
სქოლიო
კატეგორია:ტეილორ სვიფტი კატეგორია:ჯილდოების სია მუსიკოსების მიხედვით
კორბასიერის მყინვარი
კორბასიერის მყინვარი (Glacier de Corbassière) — ხეობის მყინვარი პენინის ალპებში, გრან-კომბენის მასივში, შვეიცარიის ვალეს კანტონის ტერიტორიაზე. მისი სიგრძე 9,8 კმ-ია, საშუალო სისქე 1 კმ, ფართობი კი 17,4 კმ².
გლასიერის მყინვარის სათავე გრან-კომბენის მწვერვალის ჩრდილოეთ კალთაზე მდებარეობს, ზღვის დონიდან დაახლოებით 4 000 მეტრ სიმაღლეზე. მყინვარის ენა ამჟამად ზღვის დონიდან 2 300 მ სიმაღლეზე მთავრდება.
მყინვარის ქვედა სექციის მარჯვენა მხარეს მიეკუთვნება შვეიცარიის ალპურ კლუბს და წარმოადგენს სასტარტო წერტილს მყინვირსა და გრან-კომბენის ტურებში.
რესურსები ინტერნეტში
კატეგორია:შვეიცარიის მყინვარები კატეგორია:ალპების მყინვარები
გარლიავა
thumb|გარლიავა ლიეტუვის რუკაზე thumb|left|250px| გარლიავა (ლიეტუვ. Garliava) — ქალაქი კაუნასის რაიონში; ლიეტუვა; გარლიავის საქალაქო და სამხარეო სამამასახლისოს ცენტრი (ლიეტუვ. Garliavos apylinkių seniūnija).
აღწერილობა
ქალაქი კაუნასიდან სამხრეთით 10 კილომეტრში და კაუნას-კალინინგრადის რკინიგზის გარლიავას სადგურიდან 1,5 კმ-ში მდებარეობს. ქალაქშია ფოსტა, ავტობუსის გაჩერება, საყდარი, ბიბლიოთეკა, ორი მუზეუმი (რეზისტენციის მუზეუმი გიმნაზიაში და სამხარეო მუზეუმი სკოლაში), სასტუმრო, ფუნდუკი, საავადმყოფო, აფთიაქები, სარემონტო-მექანიკური ქარხანა, სატრიკოტაჟო პროდუქციის წარმოება.
1970 წელს ქალაქში 6 ათასი მცხოვრები ფიქსირდებოდა, 2005 წელს 13,400 ადამიანი.
დასახელების თავდაპირველი ფორმა Godlewo იყო, რაც გვარ გოდლევსკიდან მომდინარეობს. thumb|left|150px|გარლიავის გერბი გერბი დამტკიცებულია 1994 წელს. გამოსახავს ტოტს მუხის სამი ფოთლით.
ისტორია
დასახლებულმა პუნქტმა XIX საუკუნის დამდეგიდან იწყო ჩამოყალიბება იქვე გაყვანილ გზატკეცილთან ახლოს. 1809 წელს წმინდა სამების საყდარი, ხოლო 1814 წელს ლუთერანული ტაძარი აღიჭურვა. ორ მსოფლიო ომს შორის თემის ცენტრს წარმოადგენდა. მოსახლეობის დიდ ნაწილს ებრაელები შეადგენდნენ, მათი უმეტესობა მეორე მსოფლიო ომის დროს ამოწყდა. 1944 წლის ზაფხულში გადაწვეს სინაგოგა და ასევე ლუთერანული ეკლესია.
კატეგორია:ლიეტუვის ქალაქები
სხირტლაძე (მრავალმნიშვნელოვანი)
საკუთარი სახელი სხირტლაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები